Okresná prokuratúra Liptovský Mikuláš 
Tomášikova 5, 031 80 Liptovský Mikuláš 1 	

Sp. zn. : 1 Pv 356/14/5505	Liptovský Mikuláš, 4.12.2014
EEČ : 2-39-495-2014

U Z N E S E N I E

Trestná vec:	obvinený XXXXX 
Trestný čin:	podvod podľa § 250 odsek 1 Trestného zákona číslo 140/1961 Zbierky zákonov v znení zákona číslo 227/2005 Zbierky zákonov

Rozhodol: 	prokurátorka Okresnej prokuratúry Liptovský Mikuláš
Podľa § 215 odsek 2 písmeno a Trestného poriadku zastavujem trestné stíhanie obvineného:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
	V priebehu mesiaca marec 2004 s prísľubom zabezpečenia pracovného miesta v Holansku, vylákal od poškodených XXXXX, nar. 15. 05. 1979, trvale bytom XXXXX, XXXXX, nar. 01. 04. 1980, trvale bytom XXXXX XXXXX, XXXXX, nar. 25. 05. 1981, trvale bytom XXXXX XXXXX, XXXXX, nar. 29. 03. 1977, trvale bytom XXXXX XXXXX a od XXXXX, nar. 04. 03. 1981, trvale bytom XXXXX, XXXXX. XXXXX celkovo finančnú čiastku vo výške  14 000,- Sk, ktoré peniaze mu boli poškodenými XXXXX a XXXXX poukázané dňa 11. 03. 2004 vo výške 5 600,- Sk a poškodenými XXXXX a XXXXX dňa 18. 03. 2004 vo výške 5 600,- Sk a poškodeným XXXXX dňa 20. 03. 2004 suma 2 800,- Sk, všetky na číslo účtu 7556052 v pobočke OTB Banka Slovensko, a. s., XXXXX, pričom vedel, že pre poškodených žiadne pracovné miesta nezabezpečí a konal tak s úmyslom na ich škodu sa obohatiť, čím im tak spôsobil celkovú škodu vo výške  474,74 € (14 000,- Sk),

lebo je trest, ku ktorému môže trestné stíhanie viesť, celkom bez významu popri treste, ktorý bol obvinenému pre iný čin už právoplatne uložený

Odôvodnenie:
	Vyšetrovateľ Odboru kriminálnej polície  v  Liptovskom Mikuláši dňa  24. 05. 2005 uznesením pod sp. zn. ORP-468/OdV-LM-2004 spojil na spoločné konanie trestnú vec obvineného XXXXX, stíhaného pre trestný čin podvodu podľa § 250 ods. 1 Trestného zákona (účinného do 01. 01. 2006) a iné s vecou vedenou na Oddelení skráteného vyšetrovania v Rimavskej Sobote pod č. k. ORP-2054/1-OSV-RS-2004, kde bolo podľa § 199 ods. 1 Trestného poriadku  začaté trestné stíhanie a podľa § 206 ods. 1 Trestného poriadku vznesené  obvinenie XXXXX pre trestný čin podvodu podľa § 250 ods. 1 Trestného zákona (účinného do 01. 01. 2006) pre skutok, že v priebehu mesiaca marec 2004 s prísľubom zabezpečenia pracovného miesta v Holansku, vylákal od poškodených XXXXX, nar. 15. 05. 1979, trvale bytom XXXXX, XXXXX, nar. 01. 04. 1980, trvale bytom XXXXX XXXXX, XXXXX, nar. 25. 05. 1981, trvale bytom XXXXX XXXXX, XXXXX, nar. 29. 03. 1977, trvale bytom XXXXX a od XXXXX, nar. 04. 03. 1981, trvale bytom XXXXX, XXXXX celkovo finančnú čiastku vo výške  14 000,- Sk, ktoré peniaze mu boli poškodenými XXXXX a XXXXX poukázané dňa 11. 03. 2004 vo výške 5 600,- Sk a poškodenými XXXXX a XXXXX dňa 18. 03. 2004 vo výške 5 600,- Sk a poškodeným XXXXX dňa 20. 03. 2004 suma 2 800,- Sk, všetky na číslo účtu 7556052 v pobočke OTB Banka Slovensko, a. s., XXXXX, pričom vedel, že pre poškodených žiadne pracovné miesta nezabezpečí a konal tak s úmyslom na ich škodu sa obohatiť, čím im tak spôsobil celkovú škodu vo výške  474,74 € (14 000,- Sk).
	Dňa 16. 05. 2014 vyšetrovateľ podľa § 21 ods. 1 Trestného poriadku vylúčil zo spoločného konania vec týkajúcu sa uvedeného skutku pre dlhodobú neprítomnosť jedného z poškodených. V pôvodnej veci, z ktorej bol tento skutok vylúčený na samostatné konanie, bolo vyšetrovanie ukončené a dňa 21. 08. 2014 Okresný súd v Liptovskom Mikuláši pod č. k. 1T/55/2014 schválil dohodu o vine a treste uzavretú  medzi obvineným XXXXX a prokurátorom a uznal obvineného XXXXX vinného  z pokračovacieho prečinu podvodu podľa § 221 ods. 1 Trestného zákona a prečinu neoprávneného používania cudzieho motorového vozidla podľa § 217 ods. 1, ods. 2 písm. c/ Trestného zákona a bol mu uložený úhrnný trest odňatia slobody vo výmere 20 mesiacov s podmienečným odkladom na skúšobnú dobu vo výmere 24 mesiacov. 
Skutok, pre ktorý je obvinený stíhaný  tvorí pokračovací trestný čin so skutkom, pre ktorý bol odsúdený. XXXXX súdu v Liptovskom Mikuláši je právoplatný dňom vyhlásenia.
Podľa § 221 ods. 1 Trestného zákona sa prečinu podvodu dopustí ten, kto na škodu cudzieho majetku seba alebo iného obohatí tým, že uvedie niekoho do omylu, alebo využije niečí omyl a spôsobí tak na cudzom majetku malú škodu. 
Zákonodarca za daný prečin umožňuje uložiť trest odňatia slobody až na 2 roky.  
	Z vyššie citovaného ustanovenia vyplýva, že obvinenému nemôže byť uložený už prísnejší trest, nakoľko už uložený trest  je uložený na hornej hranici tejto trestnej sadzby. Keďže ide o pokračujúci trestný čin, trest, ktorý bol obvinenému uložený vo výške 20 mesiacov s podmienečným odkladom na skúšobnú dobu 24 mesiacov je dostačujúci. Pri posúdení možnosti rozhodnúť daným spôsobom,  som vzala do úvahy spôsob spáchania skutku a jeho následky, teda spôsobenú škodu a skúmala som tiež, či uložený trest je dostatočný na splnenie účelu trestu a prevýchovu páchateľa, aby viedol riadny život.  
	Podľa § 215 ods. 2 písm. a/ Trestného poriadku prokurátor môže  zastaviť trestné stíhanie, ak je trest ku ktorému môže trestné stíhanie viesť celkom bez významu popri treste, ktorý bol obvinenému pre iný čin už právoplatne uložený. 
	 Vzhľadom k takémuto stavu nie je účelné súčasné trestné stíhanie proti obvinenému ďalej viesť a je potrebné toto zastaviť, nakoľko trest ku ktorému môže trestné stíhanie viesť je celkom bez významu popri treste, ktorý bol obvinenému pre horeuvedený trestný čin už právoplatne uložený. 
	Vzhľadom na vyššie uvedené som preto rozhodla tak, ako je to uvedené vo výrokovej časti tohto rozhodnutia. Uvedeným rozhodnutím nie sú dotknuté práva poškodených na náhradu škody, ktorú si môžu vymáhať v občiansko-súdnom konaní.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.) Ak obvinený vyhlási do 3 dní odo dňa doručenia, že na prejednaní veci trvá, bude sa v trestnom stíhaní pokračovať.

JUDr. Zdeňka Klaučová
prokurátorka